આંકલાવ પોલીસ હઠીપુરા ચોકડી પાસે નાઇટ પેટ્રોલિંગમાં હતી ત્યારે એક કારમાંથી વિદેશી દારૂનો જથ્થો મળી આવ્યો હતો. જેમાં આંકલાવ પોલીસે એક કાર અને તેની મદદે આવેલી એક પેટ્રોલિંગ કરતી બાઈકની અટકાયત કરી તપાસ કરતા કારમાંથી રૂ.૧,૨૩,૦૦૦નો વિદેશી દારૂ મળી આવ્યો હતો. જેમાં શંકર સીતારામ મોરે, આદીલ નાઝીર શેખ અને યોગેશ ચંદ્રકાંત કરંજે (ત્રણેય રહે.વડોદરા)ને સ્થળ પરથી ઝડપી પડ્યા છે. આ ઉપરાંત દારૂ મંગાવનાર પરબતસિંહ ઊર્ફે કાબો(રહે.ઉમેટા) અને ભયલાલભાઈ ઊર્ફે ભયજી(રહે.આમરોલ)ને વોન્ટેડ જાહેર કર્યા છે. પોલીસે કુલ૪,૦૮,૫૦૦નો મુદ્દામાલ કબજે કર્યો છે.